----

----

I Tájékoztatások

Számvevőszék

----

A KÜLSŐ ELLENŐR JELENTÉSE A SZÁMVEVŐSZÉKNEK A 2004-ES PÉNZÜGYI ÉVRE VONATKOZÓ BESZÁMOLÓJÁRÓL

(2005/C 299/01)

BEVEZETŐ MEGJEGYZÉS

Az Európai Közösséget létrehozó szerződés 248. cikkének sérelme nélkül – amely a Számvevőszéket a Közösség összes bevétele és kiadása ellenőrzésének feladatával bízza meg –, illetve ugyanezen szerződés 276., a költségvetési mentesítés megadására vonatkozó cikkének sérelme nélkül, a Számvevőszék az 1987-es pénzügyi év zárása óta minden évben külső ellenőrrel ellenőrizteti a belső igazgatására vonatkozó elszámolásokat.

A Számvevőszék külső ellenőre által a Számvevőszék beszámolóiról az 1987-től 1991-ig terjedő pénzügyi évekre vonatkozóan összeállított jelentéseket csak az Európai Parlament Költségvetési Ellenőrző Bizottságának elnöke kapta meg.

A számvevőszéki testület 1993. július 8-i ülésén hozott döntésének megfelelően a külső ellenőr jelentései az 1992-es pénzügyi évtől kezdve közzétételre kerülnek az Európai Unió Hivatalos Lapjában.

A Számvevőszék nevében

Hubert WEBER

A Számvevőszék elnöke

----

TARTALOMJEGYZÉK

Igazolás a 2004. december 31-i pénzügyi kimutatások szabályszerűségéről és pontosságáról

Jelentés az igazgatási és számviteli eljárásokról, a hatékony és eredményes pénzgazdálkodásról, illetve a belső ellenőrzési rendszerről

Pénzügyi kimutatások 2004. december 31-én

Igazolás a 2004. december 31-i pénzügyi kimutatások szabályszerűségéről és pontosságáról

Az Európai Számvevőszék tagjainak

Az Európai Számvevőszéktől kapott megbízatásunk értelmében megvizsgáltuk:

A számviteli adatokért és a pénzügyi kimutatásokért az Európai Számvevőszék tartozik felelősséggel. A mi feladatunk az, hogy – ellenőrzésünk eredményei alapján – felelős véleményt nyilvánítsunk a számviteli adatokról és a pénzügyi kimutatásokról.

Feladatunkat a nemzetközi ellenőrzési standardok alapján végeztük el. E standardok értelmében ellenőrzésünket úgy kell megterveznünk és végrehajtanunk, hogy ésszerű bizonyosságra tehessünk szert arra nézve, hogy a számviteli adatokban és a pénzügyi kimutatásokban nincsenek jelentős rendhagyó hibák. Az ilyen ellenőrzés szúrópróbaszerűen vizsgálja meg az ellenőrzési bizonyítékokat, amelyek a számviteli adatokban és a pénzügyi kimutatásokban szereplő összegeket és információkat alátámasztják. Az ellenőrzés ezen túl értékeli az Európai Számvevőszék által az elszámolások összeállításakor követett számviteli elveket és módszereket, illetve az e célból tett jelentősebb becsléseket, valamint az általános bemutatás módját is. Nézetünk szerint ellenőrzésünk eredményei feljogosítanak alábbi véleményünk kifejtésére.

Véleményünk szerint a csatolt számviteli adatok és pénzügyi kimutatások a költségvetési rendeletnek, e rendelet végrehajtási rendelkezéseinek, a bevett számviteli alapelveknek és az Európai Számvevőszék belső szabályainak megfelelően hű képet adnak az Európai Számvevőszék eszközeiről és 2004. december 31-i pénzügyi helyzetéről, valamint az ekkor véget ért pénzügyi év gazdasági eredményéről, bevételeiről és kiadásairól.

Felhívjuk figyelmüket a pénzügyi kimutatások mellékletének 1. jegyzetében szereplő információra, amely szerint a Bizottság számvitelért felelős tisztviselőjének az Európai Közösségek általános költségvetésére alkalmazandó költségvetési rendelet 133. cikkének megfelelően meghozott 2004. december 28-i határozata révén elfogadott 12 sz. számviteli standard („Munkavállalói juttatások”) értelmében a Számvevőszék 2004. december 31-én most először képzett céltartalékot az Európai Számvevőszék tagjai részére folyósítandó nyugdíjra, illetve jegyzett be egy 43 689 621 EUR összegű, hosszú lejáratú követelést a tagállamokkal szemben. A céltartalék összegét az Európai Bizottság által elvégeztetett biztosításmatematikai tanulmány alapján határozták meg.

Luxembourg, 2005. szeptember 27.

KPMG Audit S.á.r.l

Hites könyvvizsgálók

P. WIES

Jelentés az igazgatási és számviteli eljárásokról, a hatékony és eredményes pénzgazdálkodásról, illetve a belső ellenőrzési rendszerről

Az Európai Számvevőszék tagjainak

Az Európai Számvevőszéknek a 2004. december 31-én zárult pénzügyi évre vonatkozó pénzügyi kimutatásai ellenőrzése keretében megvizsgáltuk az igazgatási és számviteli eljárásokat, a hatékony és eredményes pénzgazdálkodást, illetve a belső ellenőrzési rendszert. A vizsgálat célja annak biztosítása volt, hogy az Európai Számvevőszék különböző részlegei ésszerű bizonyosságra tehessenek szert arra nézve:

Az érvényben lévő vonatkozó jogszabályok a következők:

Az Európai Számvevőszéknek az Európai Unió általános költségvetésének végrehajtására vonatkozó, a belső számvevőszéki szabályokról szóló 80-2003. sz. döntése az 1997. december 4-i 97-47. döntést hatályon kívül helyezi és annak helyébe lép, és 2003. december 18-án lépett hatályba.

Ezért különösen az Európai Számvevőszék ellenőrzési környezetét, kockázatértékelését, ellenőrzési tevékenységeit, információs és kommunikációs rendszereit, illetve irányítási eljárásait vettük alapos vizsgálat alá. A kezdeti leíró szakaszt az eljárások értékelése követte, melynek alapjául az alkalmazottakkal folytatott beszélgetések, illetve az igazoló iratok szúrópróbaszerű ellenőrzése szolgált. A tesztek jellegét és fokát az ellenőrzési környezet vizsgálata során adott helyzetértékelésünk függvényében határoztuk meg. Úgy véljük, hogy munkánk megfelelő alapul szolgál az Európai Számvevőszék eljárásaira, pénzgazdálkodásának hatékonyságára és eredményességére, illetve belső ellenőrzési rendszerére vonatkozó következtetéseinkhez.

Véleményünk szerint az érvényben lévő belső ellenőrzési szabályok szavatolják a működési célok megfelelő megvalósítását, a pénzügyi kimutatások megbízhatóságát, illetve a jogi keretek tiszteletben tartását.

Luxembourg, 2005. szeptember 27.

KPMG Audit S.á.r.l

Hites könyvvizsgálók

P. WIES

Pénzügyi kimutatások 2004. december 31-én

Mérlegkimutatás 2004., ill. 2003. december 31-én

A gazdasági eredmény kimutatása 2004., ill. 2003. december 31-én

Bevételek és kiadások kimutatása 2004., ill. 2003. december 31-én

Megjegyzések a 2004. december 31-i pénzügyi kimutatásokhoz

SZÁMVITELI ALAPELVEK

MÉRLEG

BEVÉTELEK ÉS KIADÁSOK

----